jkorsvik/nowiki_second_scrape_merged huggingface dataset:
Rick Worthy

Richard «Rick» Worthy (født 12. mars 1967 i Detroit i Michigan) er en amerikansk skuespiller. Han er kjent for sine mange roller, blant annet som cylonen «Simon» i science fiction-serien Battlestar Galactica, og flere roller i tre ulike Star Trek-serier.


== Bakgrunn ==
Worthy vokste opp i Detroit-området, og gikk ut fra Southfield Senior High School i 1985, og gikk deretter på University of Michigan frem til 1990, der han studerte film og drama.


== Skuespillerkarriere ==
Rick begynte som skuespiller på scene i Detroit, før han flyttet til Chicago der han spilte ved flere fremstående teatre, inklusive The Goodman Theatre og Victory Gardens Theater. Han flyttet så til Los Angeles for å fokusere på fjernsyn og filmarbeide.Worthy har hatt en rekke rolle i flere TV-serier, blant annet har han hatt roller i tre ulike Star Trek-serier: Enterprise, Star Trek: Voyager og Star Trek: Deep Space Nine, en film fra samme «univers»; Star Trek: Insurrection. Han bidro også med stemmen sin på videospillet Star Trek: Klingon. Han har også hatt roller i andre science fiction-serier som Stargate SG-1 i rollen som den egyptiske guden «Imhotep», samt i nyinnspillingen av Battlestar Galactica.


== Utvalgt filmografi ==
Listene under er ikke komplett, se Se profil på Internet Movie Database.

2007 – Journeyman, TV-serie 1 episode
2007 – Fallen, TV-serie 4 episoder
2005–2007 – Eyes, TV-serie 5 episoder
2005–2006 – Battlestar Galactica, TV-serie 5 episoder
2003–2006 – CSI: Crime Scene Investigation, TV-serie 2 episoder
2003–2004 – Enterprise, TV-serie 10 episoder
2002 – Dark Angel, TV-serie 1 episode
2002 – Collateral Damage, film
2002 – Stargate SG-1, TV-serie 1 episode
2001 – Felicity, TV-serie 4 episoder
1998–2000 – The Magnificent Seven, TV-serie 22 episoder
1996–1999 – Star Trek: Voyager, TV-serie 3 episoder
1998 – Star Trek: Insurrection, film
1997 – Star Trek: Deep Space Nine, TV-serie 1 episode
1996–1997 – Murder One, TV-serie 8 episoder
1996 – NYPD Blue, TV-serie 1 episode


== Referanser ==


== Eksterne lenker ==
(en) Rick Worthy på Internet Movie Database 
(sv) Rick Worthy i Svensk Filmdatabas 
(da) Rick Worthy på Scope 
(fr) Rick Worthy på Allociné 
(en) Rick Worthy på AllMovie 
(en) Rick Worthy hos TV Guide 
(en) Rick Worthy hos The Movie Database 
Artikkelen har ingen egenskaper for filmpersondatabaser i Wikidata
Rick Worthy hos Battlestar Wiki, the Battlestar Galactica wiki.
Kloroform

Kloroform eller triklormetan, CHCl3, består av klor og formyl (maursyrens radikal). Det er et upolart løsningsmiddel som har hatt stor anvendning innen kjemien. Kloroform kan nedbrytes til diklorkarben ved bruk av sterkt basiske reagens. Kloroform er ikke brennbart, men ved sterk opphetning kan fosgen dannes.
Kloroform, triklormetan, organisk forbindelse kjent for sin bedøvende virkning, og var det første middelet som gjorde effektiv narkose mulig. En fargeløs, tung væske (densitet 1,5 g/cm³) med kokepunkt 61 °C og kjemisk formel CHCl3. Karakteristisk lukt og brennende, søtlig smak. Kloroform er tungt løselig i vann, men blander seg lett med eter og alkohol. Ved innvirkning av lys og luft dannes lett saltsyre og det meget giftige fosgen.


== Fremstilling ==
Kloroform ble i 1831 fremstilt av J.V. Liebig, E. Soubeiran og S. Guthrie, som behandlet kloral med alkali. Kloroform kan også lages av aceton eller alkohol og klorkalk.I industriell produksjon lages kloroform ved å varme opp en blanding av klorin og enten metylklorid (CH3Cl) eller metan (CH4). Ved 400–500 °C vil hydrogenet i karbonforbindelsene erstattes av klor og danne stadig mer klorerte forbindelser:

CH4 + Cl2 → CH3Cl + HCl
CH3Cl + Cl2 → CH2Cl2 + HCl
CH2Cl2 + Cl2 → CHCl3 + HClKloroform går gjennom ytterligere klorinering og gir fri tetraklorid (CCl4):

CHCl3 + Cl2 → CCl4 + HClProsessen gir en blanding av enkeltkarbonforbindeler med én til fire kloratomer (klormetan, diklormetan, kloroform og tetraklorid). Disse kan separeres ved destillering.Det er også mulig å produsere kloriform i liten skala gjennom en reaksjon mellom aceton og natriumhypokloritt:

3 NaClO + (CH3)2CO → CHCl3 + 2 NaOH + CH3COONa


== Industriell bruk ==
Kloroform brukes i store mengder i teknikken som løse- og ekstrasjonsmiddel, særlig for harpikser og oljer, samt som utgangsstoff for fremstilling av en lang rekke viktige organiske stoffer.


== Medisinsk bruk ==
Kloroformnarkose ble brukt første gang av skotten J. Simpson i 1847, og kom til Norge i 1848. Det ble brukt i stor skala under de påfølgende konfliktene som Krimkrigen og den amerikanske borgerkrigen, der kloroform ble brukt til total bedøvelse (narkose) ved operasjoner, særlig amputasjoner. Doseringen er imidlertid vanskelig med kloroform, og som bedøvelsesmiddel er den i dag erstattet av andre bedre og sikrere midler.


== Referanser ==


== Eksterne lenker ==
(no) Kloroform i Store norske leksikon
Spassk

Spassk (russisk: Спасск, tidligere (1925–2005) kalt Bednodemjanovsk (russisk: Беднодемьяновск)) er en by i Penza oblast i Russland, og administrativt senter for Bednodemjanovsk rajon. Innbyggertall: 7 300 (2005 est), 7 628 (folketelling 2002).


== Historie ==
I 1648 ble et udyrket jordstykke oppdaget i Sjatsk uezd, og det ble gitt til et kloster i nærheten, oppkalt etter Frelseren (Spas på russisk). I 1663 ble en landsby etablert på stedet, kalt Bogdanovo. I 1779 ble byens navn endret til Spassk. Den fikk samtidig byrettigheter, og ble gjort til senter i en uezd etter dekret fra Katarina den store. Det ble imidlertid snart klart at dette ville medføre forvirring, ettersom det fantes flere byer i Russland med samme navn, hvorav den mest kjente var Spassk-Rjazanskij. Byens offisielle navn ble derfor endret til Spassk na Studentse (russisk: Спасск на Студенце).
I 1925 vedtok en uezd-partikonferanse at byen skulle omdøpes til Bednodemjanovsk til ære for dikteren Demjan Bednyj. Bednyj selv besøkte aldri byen, men hadde etter sigende en livlig korrespondanse med innbyggerne. I 2005 fikk byen igjen navnet Spassk, etter dekret fra president Vladimir Putin.


== Eksterne lenker ==
Offisielt nettsted 
(en) Spassk, Penza Oblast – kategori av bilder, video eller lyd på Commons
Florida International University

Florida International University (FIU) er et delstatseid forskningsbasert universitet i Miami, Florida. Det ble grunnlagt i 1965. FIU har også to campuser i Italia og en i Tianjin i Kina (siden 2006).
FIU har 26 skoler og colleger, og i alt 205 ulike akademiske studieprogrammer med over 280 grader. Ved FIU var det i alt 37 997 studenter i 2006, og skolepengene dette året var på US$ 3 130 årlig for studenter hjemhørende i delstaten Florida.
Det gis undervisning og eksaminering opp til doktorgradsnivå ved FIU. Rektor siden 1986 er Modesto Maidique.


== Skoler og colleger ==
College of Architecture and the Arts
FIU School of Architecture
School of Art and Art History
School of Music
School of Theatre, Dance and Speech Communication
FIU College of Arts and Sciences
FIU College of Business Administration
School of Accounting
Kirk Landon Undergraduate School of Business
Chapman Graduate School of Business
College of Continuing and Professional Studies
FIU College of Education|College of Education
FIU College of Engineering and Computing
Florida International University College of Engineering and Computing
Florida International University College of Law
Florida International University College of Medicine
Florida International University College of Nursing and Health Sciences
College of Social Work, Justice and Public Affairs
School of Criminal Justice
School of Public Administration
School of Social Work
School of Hospitality and Tourism Management
School of Journalism and Mass Communication
Robert Stempel School of Public Health
University Graduate School
FIU Honors College


== Forskning ==
Blant institutter og museer kan nevnes:

FIU Motorola Nanofabrication Research Facility
FIU-Florida Memorial Research Center
International Hurricane Research Center
Laboratory for Coastal Research
Laboratory for Social Science Research
Laboratory for Insurance, Financial & Economic Research
Laboratory for Wind Engineering Research
FIU Wall of Wind (orkansimualtor)
National Hurricane Center (siden 1995)
Wolfsonian-FIU Museum (Miami Beach)
Wertheim Performing Arts Center
Frost Art MuseumGreen Library er den største bygningen på campus og det største biblioteket i det sørøstre USA. Antall titler på det totale biblioteksystemet ved FIU er nesten 2 000 000.


== Eksterne lenker ==
(en) Offisielt nettsted 
(en) Florida International University – kategori av bilder, video eller lyd på Commons 
FIU International Hurricane Research Center
FIU Tianjin Center
Trondheimsveien (Orkland)

Se pekerside for flere forekomster av Trondheimsveien.Trondheimsveien er en forbindelsesvei til Europavei 39 i Orkanger i Orkland. Veiens lengde er 0,5 km.


== Tilstøtende veier ==
Orkdalsveien
Thamshavnveien
 Thamshavnbanen 
Nedre Hovsbakkan
Europavei 39 Orkanger
Andestek

Andestek er en tradisjonell middagsrett til feiring av høytidene mortensaften og julaften spesielt i Danmark. Grunnen til at det spises ande- eller gåsestek til mortensaften er at Sankt Morten ifølge legenden ble avslørt i en gåsesti av skreppende gjess, hvoretter man gjorde ham til biskop.
Steken serveres sammen med andelever, og den fylles med stuffing.


== Eksterne lenker ==
Dansk oppskrift
Serdobsk

Serdobsk (russisk: Сердобск) er en by i Penza oblast i Russland. Den ligger ved elva Serdoba (i Dons nedslagsfelt), 110 km sørøst for Penza. Innbyggertall: 37 738 (folketelling 2002), 43 518 (folketelling 1989).
Bosetningen er først nevnt i 1699 som Serdobinskaja sloboda (russisk: Сердобинская слобода).  Fra midten av 1700-tallet var den kjent som Bolsjaja Serdoba (russisk: Больша́я Сердоба). Den fikk innvilget bystatus i 1780, og fikk samtidig nytt navn, Serdob (russisk: Сердоб). Dette navnet ble senere endret til Serdobsk.


== Referanser ==
Georg Stub

Georg Stub (født 1948) er en norsk politiker (H). Han var ordfører i Ski kommune i Akershus fra 1995 til 2003 og fra 2007 til 2011. Han har tidligere arbeidet i Medietilsynet og som grunnskolelærer.


== Referanser ==
Nizjnij Lomov

Nizjnij Lomov (russisk: Ни́жний Ло́мов) er en by i Penza oblast i Russland. Den ligger ved elva Lomov (i Okas nedslagsfelt), 100 km vest-nordvest for Penza. Innbyggertall: 24 249 (folketelling 2002), 26 648 (folketelling 1989).
Byen ble grunnlagt som en utpost i 1636. Den var kjent som Lomovskaja sloboda, Lomovskij posad, og som landsbyen Nizjnij Lomov. Nizjnij Lomov har hatt bystatus siden 1780.


== Referanser ==


== Eksterne lenker ==
Offisielt nettsted 
(en) Nizhny Lomov – kategori av bilder, video eller lyd på Commons
Liste over ordførere i Ski

Liste over ordførere i Ski viser navn, parti og funksjonsperiode for ordførere i den tidligere Ski kommune.


== Referanser ==
Nikolsk

Nikolsk kan vise til:

Nikolsk (Penza oblast) – en by i Penza oblast i Russland
Nikolsk (Vologda oblast) – en by i Vologda oblast i Russland
Nikolsk var navnet på byen Ussurijsk fra 1917–1926
Elkhovo

Èlkhovo (bulgarsk: Елхово) er en by og administrasjonssenteret i Elkhovo kommune med samme navn i fylket Jambol oblast ved elven Tundzja i Bulgaria. Byen har cirka 13 000 innbyggere.


== Eksterne lenker ==
Offisielt nettsted 
(en) Elhovo – kategori av bilder, video eller lyd på Commons
Florida Metro University

Florida Metro University eller Everest University er et privat, kommersielt universitetssystem i delstaten Florida, med to campuser i Orlando, og campuser i Clearwater, Pompano Beach, og Tampa. Universitetene i Clearwater og Tampa ble grunnlagt i 1890.
Skolene eies av Corinthian Colleges International. Fagfokuset er profesjonsutdanninger, business administration og juridisk laveregrads utdanning for politiyrket.
Hvert lærested er relativt lite, samlet studenttall ved fem campuser i 2006 var på 7 430 studenter.
Lærestedene ved FMU er:

FMU Tampa (1890) – 1 390 studenter
FMU Clearwater (1890) – 1 201 studenter
FMU Pompano Beach (1940) – 1 377 studenter
FMU Orlando (1953) – 1 498 studenter
FMU Orlando (1987) – 1 964 studenterDet undervises opp til Mastergradnivå ved samtlige læresteder. Skolepengene (2006) er på US$ 9 900 – 15 120, med unntak av FMU Pompano Beach hvor de årlige skolepengene er på US$ 28 884. 


== Referanser ==


== Eksterne lenker ==
FMU (Everest University) Arkivert 2. august 2017 hos Wayback Machine.
Upminster stasjon

Upminster stasjon er en jernbane- og undergrunnsstasjon i London. Den er østlig endestasjon på District-linjen, og betjener også tog til Tilbury, Southend, London Fenchurch Street og Romford. Disse togene kjøres for tiden av c2c og National Express East Anglia.


== Eksterne lenker ==
Upminster jernbanestasjon National Rail Enquiries (Engelsk)
Upminster Underground Station Transport for London (Engelsk)
Finn Duchesne de Vauvert

Finn Duchesne de Vauvert (født 1895 i Siebenbürgen (nå Transilvania), død 1965) var en norsk populærforfatter, journalist, ingeniør og flyver. Han skrev også under pseudonymene Sverre T. Børresen, Bernt Bastow, Ulf Uller og Reidun Starum. 
Vauvert var utdannet ingeniør. I yngre dager var han flyger, men ga opp dette yrket etter en nedstyrtning. Så ble han journalist – han anslo selv at han hadde levert bidrag til 600 tidsskrifter i inn- og utland. Han reiste en god del utenlands, og benyttet sine opplevelser utenlands som grunnlag for det han skrev. I 1919 etablerte Vauvert byrået Foreign Press Service («London – New York – Paris»). På sine eldre dager skrev han vesentlig artikler i dagspressen. Han arbeidet som ingeniør ved flere bedrifter, blant annet Borregaard. Sammen med oberstløytnant Halfdan Haneborg Hansen tok Vauvert i 1947 initiativet til det som ble Stay Behind-gruppene.
Fra 1940 skrev Vauvert i Detektiv-Magasinet under pseudonymene Sverre T. Børresen, Bernt Bastow og en enkelt signert Ulf Uller. 
Vauvert skrev i alt 42 Knut Gribb-fortellinger og en hovedfortelling i Romantikk (under pseudonymet Reidun Starum). Som Sverre T. Børresen skapte Vauvert forbryterlegen dr. Geyser, en skruppelløs lovbryter som hadde spesialisert seg på plastisk kirurgi – fortrinnsvis benyttet han sine evner til å lage nye ansikter på ettersøkte personer. Den norsk-amerikanske gangsteren John Gerston og hans venninne Hildegunn Ferber – "Rubinpiken" – gikk også igjen i mange Børresen-historier. I likhet med Alf Halvor Kalmoe innførte han en mer moderne stil i bladet, mildt hardkokt kan man kalle den. Vauvert skrev også bøkene Dødsperlen (1945, i "Stjerne"-serien, under psevdonymet Bernt Bastow) og Det kinesiske sverd (1946, som Sverre T. Børresen).
Han var gift med Ragnhild Margot Dahl, og de hadde en sønn sammen.


== Kilder ==
Nils Nordberg: Døden i kiosken, Bladkompaniet, 2000 (s. 220-221, 283-284)
Nikolsk (Penza oblast)

Nikolsk (russisk: Нико́льск) er en by i Penza oblast i Russland. Den ligger ved elva Vyrgan, rundt 90 km nordøst for Penza. Innbyggertall: 24 061 (folketelling 2002), 26 871 (folketelling 1989).
Bosetningen ble etablert på stedet til landsbyene Nikolskoje (russisk: Нико́льское), kjent siden 1668, og Pestrovka (russisk: Пестровка), kjent siden 1680. Den ble kalt Nikolo-Pestrovka (russisk: Нико́ло-Пестровка) i 1761. Den fikk status som bymessig bosetning i 1928, og bystatus ble innvilget i 1954.


== Referanser ==
Florida State University

Florida State University er et delstatseid universitet i Tallahassee i delstaten Florida, USA. Det ble grunnlagt i 1851 som West Florida Seminary, og har foruten hovedcampusen i Tallahassee også en campus 160 km unna, i Panama City (Florida).
Colleges og skoler ved FSU utgjøres av:

College of Arts & Sciences
College of Business
College of Communication
College of Criminology & Criminal Justice
College of Education
College of Engineering
College of Human Sciences
College of Information
College of Law
College of Medicine
Film School
College of Music
College of Nursing
College of Social Sciences
College of Social Work
College of Visual Arts, Theatre & DanceI 2006 var studenttallet ved FSU hele 39 973, og skolepengene dette året var årlig US$ 3 307 for studenter hjemhørende i delstaten Florida. Det undervises helt opp til doktorgradsnivå.
Institutter og forskningsinstitusjoner ved FSU er:

National High Magnetic Field Laboratory
FSU Innovation Park
FSU Ringling Museum of Art


== Referanser ==


== Eksterne lenker ==
(en) Offisielt nettsted 
(en) Florida State University – kategori av bilder, video eller lyd på Commons
Rasmus Lerdorf

Rasmus Lerdorf (født 22. november 1968 i Qeqertarsuaq) er en Dansk-grønlandak programmerer, og er skaperen av PHP-programmeringsspråket. Han skrev de to første versjonene av php. Han har også vært med på utviklingen av senere versjoner, sammen en gruppe andre programmere, som Andi Gutmans og Zeev Suraski, som senere stiftet Zend Technologies. 
Siden 2002 har han jobbet for Yahoo!. 


== Eksterne lenker ==
Offisielt nettsted 
(en) Rasmus Lerdorf – kategori av bilder, video eller lyd på Commons 
(en) Rasmus Lerdorf – galleri av bilder, video eller lyd på Commons 
Do You PHP? Introduksjonsartikkel om PHP, av Rasmus Lerdorf.
Ivar Egeberg

Ivar Egeberg (født 11. mars 1950) er en norsk politiker (Sp) og idrettsleder. Han var Senterpartiets generalsekretær fra 2006 til 2009. Han har også vært statssekretær, ordfører i Sørum kommune og generalsekretær i Norges idrettsforbund. I forbindelse med stillingene som generalsekretær i Norges idrettsforbund og senere også for Senterpartiet ble Egeberg involvert i økonomisk rot og rettssaker.Fra 1997 til 1998 var han statssekretær i Kulturdepartementet under Anne Enger Lahnstein.


== Økonomisk rot og rettssaker ==
I 2004 måtte Egeberg forlate Norges idrettsforbund etter økonomisk rot som medførte at flere hundre ansatte mistet sine jobber. Det var i etterkant en rettssak som behandlet Egebergs etterlønnskrav, der Egeberg ble tilkjent utestående lønn og saksomkostningerFebruar 2011 ble han idømt bot på 50 000 kroner i den såkalte partistøttesaken, der Senterpartiet under hans administrative ledelse mottok 500 000 kroner i ulovlig partistøtte fra Eidsiva Energi og 200 000 fra Troms Kraft. Partistøtten fra offentlig eide selskaper er brudd på partifinansieringsloven. Egeberg vedtok boten


== Politiske verv ==
Kommunestyremedlem i Sørum 1983-2015
Varaordfører i Sørum 1987–1991 og 1999–2015
Ordfører i Sørum 1995–1999
1. vararepresentant til Stortinget for Akershus Sp 1989–1993
Statssekretær i Kulturdepartementet under Anne Enger Lahnstein 1997–1998


== Andre stillinger ==
Generalsekretær i Det Norske Travselskap (2010)
Generalsekretær i Senterpartiet (2006–2009)
Generalsekretær Norges Fotballforbund
Generalsekretær Norges idrettsforbund og olympiske komité
Leder for sponsoravdeling i on Target
Leder i Bislett Alliansen i 25 år


== Referanser ==


== Eksterne lenker ==
(en) Ivar Egeberg – kategori av bilder, video eller lyd på Commons 
(no) Ivar Egeberg hos Stortinget 
(no) Ivar Egeberg hos Norsk senter for forskningsdata
Orkdalsveien (Orkland)

Se pekerside for flere forekomster av Orkdalsveien.Orkdalsveien (1–385, 6–384) er den lokale hovedveien mellom Fannrem og Orkanger i Orkland. Veiens lengde er 5,4 km.
Mellom Gryttingvegen og fylkesvei 65 og er veien del av fylkesvei 6488, resten er kommunal vei.


== Tilstøtende veier ==
Søndre Skjulsviks gate
Kaares gate
John Kolbanussens gate
Kirkegata (Orkland)
Njardar gate
Trondheimsveien
Erik Aarviks gate
Wilmanns vei
J O Rømmesmos vei
Rimiveien
Graastens gate
 Tverradkomsten
Pojogata
Franslykkja
Bårdshaugveien
Allfarveien
 Hovsbakkveien
 Europavei 39 Orkangerveien, Bårdshaug
Tårnvegen
Grovavegen
Sjukehusvegen
Myra (Orkland)
Evjensvegen
Nissenalleen
Folloøya
Emmavegen
 Thamshavnbanen 
Damekra
Øyavegen
65Fylkesvei 65 Øyolv Avlessons veg
Espavegen
Kleivamoen
Frishåggån
Kleivastien
Gjølvegen
Lyngvegen
Kleivamoen
Eksisvegen
Gilhaugvegen
Åkervegen
Johan Gjønnes' veg
Aunemovegen
Tamburvegen
Dikesmelen
Fannremsvegen
Fannremsflata
Megardsvegen
Blomstervegen
Fv6488Fylkesvei 6488 Gryttingvegen
Stasjonsvegen
 Thamshavnbanen 
Mølnvegen
Megardsekra
Bruvegen
 65Fylkesvei 65 Øyolv Avlessons veg


== Referanser ==
Vidar Nogva

Vidar Nogva (født 29. mars 1985) er en norsk fotballmålvakt.
Han har spilt i Aalesund FK, Hødd og HaNo FK. Han var i A-stallen til Aalesund FK fra 2002 til 2004. Fra 2006 til og med 2009 var han i Alta IF, og da de rykket opp fra 2. divisjon i 2007 var Nogva svært delaktig. Han var også med da Alta IF spilte mot gamleklubben Aalesund FK i andre runde av cupen.


== Referanser ==


== Eksterne lenker ==
(en) Vidar Nogva – Transfermarkt
Louise Kathrine Dedichen

Louise Kathrine Dedichen (født 30. april 1964 i Fredrikstad) er en norsk viseadmiral. Hun ble i 2019 utnevnt til sjef for Militærmisjonen i Brussel. Før det var hun sjef for Forsvarets høgskole.


== Liv og virke ==
Dedichen er født og oppvokst i Fredrikstad. Hun er utdannet ved intendanturlinjen på Sjøkrigsskolen.I 2019 ble Dedichen forfremmet til viseadmiral, da i forbindelse med utnevnelse til ny sjef for den norske militærmisjonen i Brussel.Samtidig med utnevnelsen til kontreadmiral i 2008 ble hun beordret som sjef for Forsvarets skolesenter, som i hennes sjefstid ble Forsvarets høgskole.
Dedichen var første kvinne i Norge på admirals-/generalsnivå. Hun er pr. 2022 sammen med generalmajorene Kristin Lund (p) (2009), Tonje Skinnarland (2017) og Elisabeth Gifstad Michelsen (2019) og viseadmiral Elisabeth Natvig (2019) en av fem kvinnelige offiserer i Forsvaret med grad på dette nivået.
Hun spiller en offiser i spillefilmen Lange flate ballær II, regissert av barndomsvennen Harald Zwart.


== Familie ==
Hun tilhører slekten Dedichen.  I 2014 giftet hun seg med Per Høiby, adm. dir. i kommunikasjonsfirmaet First House. Høiby er bror til kronprinsesse Mette-Marit.


== Utmerkelser ==
Dedichen er tildelt Forsvarsmedaljen med laurbærgren, Forsvarsmedaljen med stjerne, Vernedyktighetsmedaljen med tre stjerner og gjort til offiser av den franske nasjonale fortjenstorden. Hun har også mottatt Norske Reserveoffiserers Forbunds hederstegn, og Forsvarets medalje for feltsport. På bilder fra hennes egen Instagram ser vi hun har blitt tildelt Forsvarets hederskors, og hun bærer båndstripe for Medlem av Oranje-Nassau-ordenen.


== Referanser ==


== Eksterne lenker ==
Artikkel i Aftenposten om Bastvikens utnevnelse til kontreadmiral
Pressemelding fra Forsvaret da Bastviken ble utnevnt til kontreadmiral
(en) Louise Kathrine Dedichen på Internet Movie Database
Marit Aslaksdatter Somby

Marit Aslaksdatter Somby  (født 21. mars 1822, død 3. juni 1853)  deltok i «Kautokeino-opprøret» i november 1852. 


== Familie som medvirket i «Kautokeino-opprøret» ==
Far, Aslak Olsen Somby
Mor, Inger Monsdatter Siri
Bror, Mons Aslaksen Somby
Bror, Ole Aslaksen Somby


== Eksterne lenker ==
Klassekampen: Hva forårsaket opprøret? av Ole Henrik Magga, professor ved Sámi allaskuvla/Sámi University College
NRK: – Bakgrunnen for 1852-opprøret må bli vektlagt
Dom av 6. august 1854
Kyrkjebok Kautokeino 1852, skrivet av sokneprest Hvoslef
Sjukehusveien (Orkland)

Se pekerside for flere forekomster av Sjukehusveien.Sjukehusveien går mellom Orkdalsveien og Orkdal Sjukehus i Orkland.


== Tilstøtende veier ==
Orkdalsveien
 Thamshavnbanen 
Steinvegen
Endepunkt Orkdal Sjukehus
Guillermo Coria

Guillermo Sebastián Coria (født 13. januar, 1982 i Rufino, Argentina),  er en spansk,  profesjonell tennisspiller fra Argentina. Han ble oppkalt etter tennislegenden Guillermo Vilas.


== Karriere ==


== Grand Slam singel finaler ==


=== Finaletap (1) ===


== ATP Masters Series singel finaler ==


=== Seirer (2) ===


=== Finaletap (5) ===


== Titler (9) ==


=== Singel titler (9) ===


=== Finaletap (11) ===


== Prestasjoner ==


== Se også ==
Guillermo Coria saksøker vitaminprodusent etter dopingavsløring


== Referanser ==


== Eksterne lenker ==
(de) Guillermo Coria – Munzinger Sportsarchiv 
(en) Guillermo Coria – ATP-touren 
(en) Guillermo Coria – ITF Tennis 
(en) Guillermo Coria – Davis-cupen 
Official Guillermo Coria Fanlisting
Guillermo Coria: The Prince of Tennis
Myspace.com/GuillermoCoria
Boljarovo

Boljarovo (bulgarsk: Болярово), er en by sydøst i Bulgaria. Den er administrasjonssenteret i Boljarovo kommune i Jambol oblast, og ligger nær grensen til Tyrkia. Byen har om lag 1 400 innbyggere.


== Eksterne lenker ==
(en) Bolyarovo – kategori av bilder, video eller lyd på Commons